Els Reis Mags recorren els carrers de Gandia repartint il·lusió i regals
05 gener 2021

## Els Reis Mags recorren els carrers de Gandia repartint il·lusió i regals05 gener 2021Última actualització: 14 juliol 2025

![](../gestion/img/544b8360d31976c543f5f6395931f034d7bb85b72bb2ef93646847335c22bd23.JPG)  
  

Ses Majestats els Reis Mags d’Orient estàn recorrent hui els carrers de Gandia per repartir il·lusió als xiquets i xiquetes, en una Nit de Reis inusual marcada per la situació sanitària. Enguany han sigut Ses Majestats els que aniran en cotxe a saludar els xiquets, que els esperen als balcons de les seues cases, ja que no s’ha pogut fer la tradicional cavalcada.

Els Reis Mags han arribat a les 16.30h a Gandia amb helicòpter i han sobrevolat la ciutat per tal d’anunciar la seua arribada.

A les 16.50h ha aterrat l’helicòpter al parc d’Ausiàs March. Un vehicle oficial els esperava per conduir-los a al consistori, on els ha rebut una representació de la corporació municipal.

**Diana Morant, alcaldessa de Gandia**, ha donat la benvinguda als Reis al seu despatx i s’ha dirigit als xiquets i xiquetes de Gandia: ‘No hi ha cap virus que ature la màgia. Melcior, Gaspar i Baltasar, venen de totes les parts del món i a totes les parts del món van.  I sabeu per què fan un esforç tan descomunal? **Perquè  vos estimen;** perquè viuen per **acomplir els vostres somnis**. **I** **perquè s’ho mereixeu.’**

‘Els Reis saben que **sou un exemple per als majors**. Saben que heu sigut responsables en un any difícil: que s’heu quedat a casa quan calia, que durant setmanes heu deixat de jugar als parcs i amb els amics, que se vos han quedat molts abraços i besos per donar … sobretot a les iaies i als iaios.’

‘Per això, enguany més que mai, els Reis no vos fallaran. No podran eixir en cavalcada, a causa del virus, però aniran als vostres barris i, si s’asomeu a les vostres finestres, podreu veure’ls i saludar-los’.

L’alcaldessa ha demanat als Reis tres desitjos: saviesa per eixir més forts de la crisi; generositat per ajudar a qui ho té més difícil, com la **s****olidaritat que han mostrat els sanitaris, els emprenedors i la gent major,** que ‘ha sigut el millor regal del 2020’ i per últim, la màgia de recuperar una vida normal, amb abraços, besos i combois.

El pregó del Rei Melcior, que enguany no s’ha pogut fer des del balcó des de l’Ajuntament sinó des del despatx d’Alcaldia, també ha destacat el bon comportament de tots els xiquets i xiquetes: ‘Des d’Orient fins a Occident, les xiquetes i xiquets heu sigut tot un exemple a seguir. El vostre comportament al llarg de tot el confinament, la vostra responsabilitat de continuar aprenent a casa i a l’escola, fins i tot heu estat vigilants quan els majors no complien alguna norma,  Mare ficat la mascareta! Pare llavat bé les mans! Qué grans sóu….  Qué grans!!!’.

Els Reis han expressat el seu desig per a esta nit màgica: ‘Que donem tots junts les gràcies a aquelles persones que al seu treball han fet i segueixen fent possible que estem segurs als carrers, que continueu aprenent a l’escola i un agraïment molt especial al personal sanitari per cuidar de la nostra salut i la nostra vida’

En acabar el pregó, els Reis han visitat la Col·legiata per fer l’adoració al Jesuset i després han pujat al seu cotxe descapotable, per recórrer els carrers de Gandia, seguits per un camió amb regals. Els xiquets i xiquetes els sentiran arribar gràcies a l’acompanyament de llums i música i han eixit a saludar-los des del balcó, on alguns havien penjat la banderola de Nadal repartida l’Ajuntament, que amb el seu estel ajudava els Reis Mags a trobar el recorregut per la ciutat.